فلسطین - ایسراییل سورونونون حلی اوچون، سوئد ده آددیم آتیر.
سوئد خاریجی ایشلر باخانی مارگوت والستروم، ایسراییل ایله فلسطین آراسین‌داکی پروبلئم‌لرین حلی اوچون اؤزل بیر ائلچی آتایاجاق‌لارینی سؤیله‌دی.
والستروم آچیقلامانی، حکومتی‌نین بو ایلکی خاریجی سیاستینده ایزله‌یه‌جکلری یولو پارلمانا سوندوغو سیرادا ائتدی.
طرف‌لر آراسین‌داکی باریش پروسه‌سی اوچون ائلچی آتایاجاق‌لارینی ایفاده ائدن والستروم، ائلچی‌نین تام یئتکی‌لی اولا‌راق چالیشاجاغینی و اولوسلارآراسی ییغینجاق‌لارا قاتیلاجاغینی ایفاده ائتدی.
سوئدین بو آدیمینا ایسراییل‌دن ده اولوملو تپکی گلدی.
ایسراییل خاریجی ایشلر باخانلیغی سؤزچوسو امانوئل ناشون، سوئد حکومتی‌نین بوتون دونیایا باریش گتیرمک اوچون گؤستردیگی اولاغان اوستو چابانی تقدیر ائتدیک‌لرینی ایفاده ائتدی.
